**NEMATOCIDI**

* Nematocidi su sredstva za suzbijanje nematoda.
* Najčešće se proizvode u obliku **EC i G.**
* Pored nematoda većina nematocida uništava insekte, parazite i seme korova.
* Isto tako, neki zemljišni insekticidi deluju i kao nematocidi.

Najčešće korišćeni nematocid je:

1. **Dazomet –** primenjuje se u povrtarstvu, voćarstvu, vinogradarstvu i ratarstvu (hmelj i duvan). Suzbija nematode korena. Pre primene zemljište se mora pripremiti i dobro isitniti jer grudve umanjuju dejstvo. Primenjuje se 40 dana pre setve ili sadnje. Temperatura zemljišta treba da iznosi min. 80C. Inkorporira se na dubinu od 15 – 25 cm.

Preparat: **Basamid-granulat**.

**MOLUSKOCIDI (LIMACIDI)**

* Moluskocidi su sredstva za suzbijanje štetnih puževa.
* Koriste se u obliku **zatrovanih gotovih** **mamaka** koji se rasturaju po površini zemljišta.

Poznate su 2 aktivne materije:

1. **Metaldehid** – primenjuje se za suzbijanje puževa na povrtarskim usevima i ukrasnim biljkama. Može se koristiti na otvorenom polju i u staklenicima. Razbacivanje mamaka ili granula vrši se kada su puževi veličine 1 cm. Preparat: **Limax**
2. **Metiokarb** – pored insekticidnog i repelentnog (odbijajućeg) ispoljava i moluskocidno dejstvo. Suzbija sve vrste puževa. Koriste se u obliku zatrovanih mamaka pod imenom **Mesurol-granulat**. Osim puževa suzbija i rovce.

**AVICIDI i REPELENTI**

**Avicidi su sredstva za suzbijanje štetnih ptica. Danas se ne primenujujer ne se ne mogu odvojiti korisne od štetnih ptica.Koriste se pre svega repelenti ,preparati koji odbijaju ptice.** Ptice su štetne tek kad se prenamnože. Intervencijom se redukuje prenamnožena vrsta do populacije koja više ne bi bila štetna za poljoprivredne kulture, jer potpunim uništavanjem jedne vrste može se prouzrokovati masovna pojava druge još štetnije vrste.

U poljoprivredi se koristi **Metiokarb.** Ima insekticidno i moluskocidno dejstvo. To je **repelentno (odbijajuće) sredstvo** koje sprečava vađenje tek posejane kulture.

Preparat: **Mesurol FS – 500** je repelent kojim se tretira seme kukuruza i suncokreta pre setve radi odbijanja ptica.